Tori

Tori on alevik Tori vallas Pärnu maakonnas. Enne Eesti omavalitsuste haldusreformi 2017. aastal oli see Tori valla keskuseks, praegu on selleks Sindi linn. 

Tori (saksa keelesːTorgel) asub Pärnust 27 km kaugusel kirdes Pärnu jõe ääres. Jõe vasakul kaldal asub keskdevoni liivakivipaljand, mida kaitstakse kui Tori põrgu kaitseala. Nimetus tuleneb paljandi kõige kuulsamast koopast – Tori põrgust, millega on seotud arvukalt rahvajutteTori põrgu. Tori.ee.

Alevikus asus raudteepeatus Tallinna–Pärnu raudtee ääres, kuid 2018. aastal see suleti.

Alevikus on rahvamaja ja kirik. Püha Jüri koguduse kasutuses oleva kiriku kõrval asub skulptor Mati Karmini loodud Püha Jüri monument (2003).

Tori sild rajati vahemikus 1956–1957 samal kohal asunud raudbetoonsilla (ehitatud 1936–1938) asemele, mis purustati teises maailmasõjas. Kuni Sõpruse silla valmimiseni Tartus oli see Eesti pikim sild (135,8 meetrit pikk). Eesti pikima silla tiitlit kandis ka varasem 129-meetrine raudbetoonsild. 2022. aastal ehitati Torisse uus sild.

Tori mõisa on esmamainitud 1528. aastal. See oli algul ordukomtuuri peamõis ja kuulus hiljem riigile.Tori mõis Mõisaportaal

1934. aastal avatud Tori muuseum oli Eesti esimene kihelkonnamuuseum. See tegutseb Tori mõisahoones, mis on üks vanimaid tänapäevani säilinud puidust mõisahooneid Eestis.

Alevikus tegutseb Tori Hobusekasvandus, mis tegeleb eeskätt Eesti tõugu Tori hobuse aretamisega.

Toris paikneb arvukalt kultuurimälestisteks arvatud objekte. Lisaks mõisahoonetele ja kirikule on kultuurilooliselt olulisteks ja seega kaitsmist väärivateks peetud Tori kalmistut, kalmistu väravaehitist, Vabadussõja mälestussammast ning mitut endist ja praegust vallahoonet (vana vallamaja, uus vallamaja, valla arestikamber).

Tori on mainitud rahvuseeposes "Kalevipoeg", kümnendas loos: "Lita, juudaliste ema, Tuli tuiskella Torista, Kus ta käinud vihtlemassa....."

Pildigalerii

 Vaata ka 
Tori Põhikool

 Viited 

Välislingid

Kategooria:Eesti alevikud
Kategooria:Tori vald